MINISTARSTVO FINANCIJA

SEKTOR ZA FINANCIJSKI SUSTAV

KLASA: 011-01/16-04/19

URBROJ: 513-06-03-16-2

Zagreb, 8. studenoga 2016.

**PRETHODNA PROCJENA ZA

Zakon o dopuni zakona o platnom prometu**

Ovaj Obrazac primjenjuje u postupku prethodne procjene radi utvrđivanja potrebe za provedbom postupka procjene učinaka propisa. Potreba za provedbom procjene učinaka propisa, osim u slučaju utvrđivanja financijskog praga iz članka 3. Uredbe o provedbi postupka procjene učinaka propisa, postoji obvezno i kada je na dva od 8. do 12. pitanja iz ovoga Obrasca odgovoreno sa »DA« odnosno potvrdno.

|  |  |
| --- | --- |
| Red.br. | Ukratko, jasno i sažeto odgovorite na pitanja: |
| 1. | Opišite ukratko problem koji se namjerava riješiti normativnim rješenjem (izrađene teze propisa): |
| Nacionalni odbor za platni promet (dalje: NOPP) je na svojoj 23. sjednici (održana 15.05.2014.) prihvatio da se u Republici Hrvatskoj na nacionalna plaćanja u kunama, pa tako i na izravna terećenja, primjenjuju istovjetni SEPA standardi koji se primjenjuju na eurska plaćanja temeljem SEPA Uredbe (EU) br. 260/2012 Europskog parlamenta i Vijeća od 14.03.2012. o utvrđivanju tehničkih i poslovnih zahtjeva za kreditne transfere i izravna terećenja u eurima i o izmjeni Uredbe (EZ) br. 924/2009). Slijedom toga, radne skupine nacionalnog SEPA projekta su izradile Pravila HRK SDD sheme (Osnovne i Poslovne) prema uzoru na Pravila SEPA sheme za izravno terećenje u eurima *(engl. SEPA Direct Debit Rulebook*). NOPP je na svojoj 25. sjednici (održana 30.06.2015.) prihvatio Pravila navedenih shema za izravna terećenja u kunama.Obzirom da je sukladno Pravilima nacionalne HRK SDD sheme, pružanje platne usluge izravnog terećenja u kunama uvjetovano davanjem prethodne suglasnosti platitelja primatelju plaćanja, potrebno je osigurati kontinuitet pružanja ranije ugovorenih izravnih terećenja kod kojih se suglasnost davala banci platitelja. Zbog toga je Nacionalnim planom migracije na SEPA-u predviđeno provođenje migracije postojećih izravnih terećenja na SEPA izravna terećenja u kunama. Navedena bi se migracija provodila između pružatelja platnih usluga i primatelja plaćanja, prijenosom podataka s potpisanih suglasnosti od banaka prema primateljima plaćanja. Da bi se omogućio takav prijenos podataka iz postojećih suglasnosti na primatelje plaćanja, a zbog poštivanja instituta bankovne tajne, potrebno je definirati zakonski okvir za dopustivost prijenosa tih podataka o platiteljima te se u tu svrhu predlaže dopuna Zakona o platnom prometu, i to novim člankom 62.a. |
| 2. | Opišite ukratko cilj koji se želi postići normativnim rješenjem (izrađene teze propisa): |
| Dopunom Zakona o platnom prometu omogućava se prijenos podataka s potpisanih suglasnosti od pružatelja platnih usluga (banaka) prema primateljima plaćanja te se omogućava kontinuitet provođenja platne usluge izravnog terećenja u kunama prema novim Pravilima osnovne HRK SDD sheme. |
| 3. | Navedite adresate na koje se problem trenutno odnosi i adresate na koje bi se mogao odnositi u budućnosti. |
| Adresati jesu banke (pružatelji platnih usluga) i primatelji plaćanja. |
| 4. | Objasnite ukratko normativno rješenje (izrađene teze propisa) i utvrdite jedno nenormativno rješenje kojim bi se također mogao postići cilj. |
| Normativno rješenje (izrađene teze propisa): Zakon o dopuni zakona o platnom prometu.Nenormativno rješenje: Cilj nije moguće postići nenormativnim rješenjem. |
| 5. | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema. |
| Kako bi se banke (pružatelji platnih usluga) mogle uskladiti s novim Pravilima osnovne HRK SDD sheme i provesti testiranja svojih aplikativnih rješenja, Zakon o platnom prometu potrebno je dopuniti što prije. |

|  |  |  |  |
| --- | --- | --- | --- |
|  | Na sljedeća pitanja potrebno je odgovoriti sa »DA« odnosno »NE«, uz obvezni sažeti pisani osvrt. | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva? | X |  |
| Da, zahtijeva dopunu Zakona o platnom prometu. |  |
| 7. | Hoće li navedeno normativno rješenje imati značajan financijski učinak u barem jednom sektoru/ području i u kojem? Da li utječe na tržišno natjecanje? Ukratko navedite kakvi se učinci očekuju. |  | X |
| Navedeno normativno rješenje neće imati značajan financijski učinak ni na jedan sektor/ područje niti na tržišno natjecanje.  |  |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju. |  | X |
| Navedeno normativno rješenje neće imati učinak na državni proračun, odnosno proračune jedinica lokalne i područne (regionalne) samouprave. |  |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju. |  | X |
| Navedeno normativno rješenje neće imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini. |  |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju. |  | X |
| Navedeni Zakon neće imati učinak na okoliš, održivi razvitak i s tim u vezi zdravlje ljudi. |  |
| 11. | Hoće li navedeno normativno rješenje zahtijevati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju. |  | X |
| Navedeni Zakon ne zahtijeva provedbu administrativnih i upravnih postupaka. |  |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. |  | X |
| Za postizanje cilja neće biti nužno povezati rad više tijela državne uprave. |  |
| 13. | Imate li saznanja da li je isti problem postojao i na koji način je riješen u zakonodavstvu zemalja Europske unije odnosno trećih zemalja? – navedite primjere. |  | X |
| Nemamo saznanja o postojanju sličnog problema u zemljama Europske unije.  |  |

Privitak: Teze o sadržaju Zakona o dopuni zakona o platnom prometu